Dette dokumentet informerer om hvilken tidsramme skolen skal forholde seg til i 9A-saker. Denne tidsrammen skal følges.

Dersom en elev melder å ikke ha et trygt og godt skolemiljø eller dersom ansatte på skolen mistenker at en elev ikke har et trygt og godt skolemiljø:

* **Innen en uke (fem virkedager):** Skolen skal ha opprettet sak og varslet involverte parter (for eksempel elev, foresatte eller ansatte) om opprettelsen. Skolen skal ha lagt en plan for videre arbeid med saken og informert involverte i saken om denne. Det er viktig at elev og foresatte føler seg ivaretatt og opplever at skolen har tatt tak i saken på en betryggende måte.
* **Innen rimelig tid etter saken har oppstått:** Ha opprettet en dynamisk aktivitetsplan som oppdateres jevnlig i takt med fremdrift i saken.Ferdigstille undersøkelsen av elevens skolemiljø. Situasjonen må opplyses ved å hente inn nok informasjon til å kunne avdekke hva som har skjedd. Arbeidet med undersøkelsen kan likevel ikke vare for lenge.
* **Etter at undersøkelser og forarbeid er gjennomført:** Konkrete tiltak i aktivitetsplanen utarbeides. Disse skal prøves ut og evalueres. Har tiltakene ført til at eleven opplever å ha fått et trygt og godt skolemiljø, kan saken avsluttes. Har ikke eleven fått et trygt og godt skolemiljø, må nye tiltak vurderes og skrives inn i aktivitetsplanen. Dette gjentas til eleven har et trygt og godt skolemiljø.

Dersom en elev eller andre melder at en elev har blitt utsatt for krenkelse fra ansatt:

* **Straks:** Varsle skoleeier. Med «straks» menes her at det ikke er anledning til å først iverksette noen form for undersøkelse før skoleeier varsles.
* **Innen en uke (fem virkedager):** Skolen skal ha opprettet sak og varslet involverte parter (for eksempel elev, foresatte eller ansatte) om opprettelsen. Skolen skal ha lagt en plan for videre arbeid med saken og informert involverte i saken om denne. Det er viktig at elev og foresatte føler seg ivaretatt og opplever at skolen har tatt tak i saken på en betryggende måte.
* **Innen rimelig tid etter saken har oppstått:** Ha opprettet en dynamisk aktivitetsplan som oppdateres jevnlig i takt med fremdrift i saken.Ferdigstille undersøkelsen av elevens skolemiljø. Situasjonen må opplyses ved å hente inn nok informasjon til å kunne avdekke hva som har skjedd. Arbeidet med undersøkelsen kan likevel ikke vare for lenge.
* **Etter at undersøkelser og forarbeid er gjennomført:** Konkrete tiltak i aktivitetsplanen utarbeides. Disse skal prøves ut og evalueres. Har tiltakene ført til at eleven opplever å ha fått et trygt og godt skolemiljø, kan saken avsluttes. Har ikke eleven fått et trygt og godt skolemiljø, må nye tiltak vurderes og skrives inn i aktivitetsplanen. Dette gjentas til eleven har et trygt og godt skolemiljø.